Minggu, 20 Januari 2013
Lontara Powada Adaeng-Ngi Indal Patara
Ripammulairampe-rampe-i Lontaraq powada adaeng-ngi INDAL PATARA
(Transliterasi oleh Drs. H. AndiBadaruddin Buraerah)
Ripammulairampe-rampe-i Lontaraq powada adaeng-ngi INDAL PATARA. Ritette-i genrang arajang-nge sompani Perdana Menteri-e makkada jajiang-ngi anak permata mattapa seajitta. Napada marennu manengna To maegae engka-e takkappo. Nakkadana Arung-nge topada tama wanuwa-E mitai paramata mattapana SAMATAPURA. Tessiagato ettana pada Iettu’ni napada menre’na risalassa-E, massuniRAJA BOKORO MABESPAN passaniyasang-ngi kadera sibawa waE ri cere’ ulaweng-nge ribelo-beloi paramata ako’. Natettong-na datuwe SAMATAPURA sibawa tomaegana pakarajai, nakkatenni-ni limanna napatudang-ngiri kadera ulaweng penno-we ratna mutumanikam, napada marennu manengna To maraja-e engka-e takkappo ri wanuwa-e Samatapura, nasaba marennu manekkiri wettu jajiangetta anak paramata mattappa, nasaba namaseitta muwanneki puwang Allah taala. Nakkadana Raja Bokoro: “E…siajikku rennumani mengkaiyya’ sibawa asauk kinin nawang”.
Naiyya sininna lise’na Salassa-e tessi tolingeng teppa timunna tau mega-e. De-na nappisau oni-oni-e, maggambo’ni anak karungnge, serene bone bolae, jagani To Maraja-e,makkelonni Dayang-DayangE, enreng-nge tau makessing-nge saddan na. riyakkani pattowanan na Arung – nge. Alamassiya- siya muwa tedong tedong ritunu , saping, bembe’ bembala, jonga, manu’, itik.
Tenri pabbiring toha anreang-nge puppu kesso. Temmalupupa anak to maraja-e. Purai kuwa makkadani datu-e Samatapura: “Pada tamani’ malai gajanna INDAL PARTARA. Nabawani gajang-nge lao ri yolona Indal Patara, napada makkitana To Maraja-e, napada mitai okina gajangna. Napada suju’na ri Allahu Taala Puwang mappunnai yengngi gajangnge. Sikalmaisani asenna gajang-na. makkada toi arung-nge riMANGINDARE Tapada tama mitai paramata mattappana Samatapura. Napada Tarakkana Arung-nge muttama mitai paramata mattappa Samatapura. Napada ritiwirenI kadera muttama ri laleng paddenring.
Makkadani Arung-nge JAELANI timpa’ sai passalowonna Indal Patara, naritimpa’na passalowonna Tau Baru.E, nattappana rupanna, maserro maccaiyya tappana Indal Patara. Napada mappojina To Maraja-E ri AIlahu Taala makkada jajiyang tongeng-ngisijajitta anak paramata mattappa. Naiyya purana na, pada massimang ni Arung-nge napada nrewe ri wanuwanna. Naiyya pada lettuna na ri bolana pada napauwwanni bainena makkada iyya Allahu Taala pure natarowang memeng.ngiha dalle’na, apa’ iyya siyajitta Raja. Bokoro Mabispan ri pakkita mata engka mopa ana’na makkunrai naiyya orowanewe duat ttaunn umuru’na. Elona tongeng haro Allahu Taala najajiyang anak siyajitta datuwe ri Samata Pure mallaibine.
Pada makko manengniro adanna sinin na polewe mitai. Takkajeane maneng atinna mitai elo ullena Puwang Allahu Taala. Puraikuwa naiyya Datuwe mallaibine temmaka rennun na atinna mitai ana’na sibawa pakkaritutunna Naiyya Raja Bokoro Mabespan nasuroni ana’ riboko-E lao tampaiwi PATEHUL ARIPIN. Tessiagato ettana na engkana Sanro Botowe sompa suju’ riajena Datuwe. MakkadanjiRaja Bokoro Mabespan, E. . .Patehul Aripin kuwaetopa To Panrita-E, Sanro Botowe, weboreng-ngi mupada mitai ajajiyangena anakku, napada cuku’ na pada mitai ulunna, nainappa conga makkita inappa makkada E…Puakku naiya totona anakku temmaka uwita decenna nalolongeng matu araja sewwanna puwang Allahu Taala sibawa akuwasanNa lyanna mua nakko genne’ ni matu seppulo taung umuru’na masarani’ nasaba’ meboni mampeyai asogirenna Alahu Taala.
Naiyya Datuwe naengkaligana adanna To Panrita-E sibawa Sanro Boto- e tassempani arona maseleng. Naiyya Pathul Aripin naitana Datu-we takkajenne, sompani makkada, E. ..Puwakku iyyanaro upowada ridi makkad-e narekko genne’niseppulo taung umuru’na ana’ta Puang, aja’ lalo taturu-turui macculei olokolo, padaena rapang manu-manu-e, kuwaetopa rapang makkenyawa-e puwang. Purai kuwa, nasaba’ rennun na Datu-we keana’pada risidekkaini ulaweng, salaka, sibawa pakeyang malebbi Panrita-e, To Kasiyasie, Pakkere’-e, Sanro Boto-we nenniya To Mamase’-mase’-E. Mappamula toni tudang penni maddiyo-riyo, maddeppungeng maneng toni To Maraja-E sibawa Pakkatenni Ade’-E. Engka maneng toni Lili Passiyajingen-na riBokoro Mabespan. makkadani Datu-we ri To Maegana “Winruko Pancakuru dua ulunna”. Tessiagato ettana Panca-e. Nadapini tanra essona. Ala massiya-siya muwa tedong, anyareng, saping, bembe’, bembala, rigere. Ritette’ toni genrang arajang-nge, engka manengnisinin-na bali arung-na. maggambo’ni anakarungnge, jagani To Maraja-e, serene Bone Bola-e, makkelong-ni Dayang-Dayang-nge, enrengnge To Makessing-nge saddanna; Rililling-ni paddenring-na Indal Patara. Naiyya purana ililling ripappakeiniIndal Patara, Purairipappakeiriyakkani menre’ ri To Maraja-e, nariwaliwalina Indal Patara massu saliweng.
Rirakkai-wi pau-pau-we, ripatonang-ni noo ri panca-e naripaggoliling riWanuwa-e. Na wekkapitu-i magguliling ri wanuwa-e ri Samatapura inappa ripenre’ri Salassa-e, na ripatterru lao ri Lamming Pulaweng-nge,T na iriwa ri To Maraja-e. Takkajenne’ maneng To mega-e miktai kessinna lndai Patara tenri yulle panyenynyeki(patetteki) pakkita nataro accaiyyana rupanna.
Naiyya Datu-we Mallaibine temmaka rennu-nĂ¡ inin nawanna mitai ana’na sibawa pakkaritutunna. Alamassiya-siya muwa ana’ To Maraja, ana’ Tau Sogi, ripenjekeng-ngi newaisipaccule lndal Patara. Makkadani Datu-we ri ana’ riBoko-e laoko mutampaiyyangnga Patehul Ariping. Temmetta toi engkani Patehul Ariping. Makkadani Datu – e: E Pathul Ariping, madecengni mupangajiIndal Patara nasaba engkani maraja-raja, maccatoni makkada-ada. Nasompana Pathul Ariping makkada madeceng sa puang, de’ totu salana, bara’ naloppoi ammani deceng enreng-nge martabat matanre, aga narisidekkaina Pathul Ariping. Purai kuwa soroni Lewo-lewo-E sitarupa, soro toni Patehul Ariping lao ri bolana nasibawai asauk kininnawa. Nadapini tanra essona na enre’na Patehul Ariping ri Salassa-e pangajiwiIndal Patara. Na dua ratuisi angajiang, Indal Patara mi bawang degage cauirupai lapaleng-nge. Tessiagato ettana mangaji natemme’na Indal Patara, naripaggurusi mattajewid.
Temme’si Tajewidna Indal Patara, ripaggurusi massarape, Temme’sisarape’na ripaggurusi mannahawu. Temme’si Nahawunna, ala massia-sia muwa kitta nabaca Indal Patara, ripangajisi mattapsere, enreng-nge kitta maraja laeng-nge. Napoaseng-niIndal Patara biccu’ mopi na Panrita marajana. Namarennu na lnan-na enreng-nge Aman-na. Makkadani Datu-e Samatapura ri bainena: “E….Andi maeganiro pengissengeng nalolongeng ana’ta. Iyyamani depa nalolongeng-ngi, depa naisseng-ngi maccule-cule peddang-nge sibawa mappalari nyareng-nge. Iyyaparo waseng-ngi macca narekko naisseng-ngi lyaro cule-cule-we.
Namanenneng-na, nacukuri natemmeri-e. MakkadaniRaja Bokoro Mabespan ri To Marajana :‘Madeceng-ngl mupattimummu maneng-ngi Pabbanua-e engka-e ANYARENGNA, napada tiwi-i mai, nasaba’ meloka’ mita-iINDAL PATARA maccule ri yolona Salassa-e Iettu ri along-ngalong-nge. Ala’ mua nassu risaliweng panuwa.
Purai kuwa timummu maneng-ni Pabbanuwa-e engka-e anyareng-na ri yolona Salassa-e ri SAMATAPURA. Na-ripappangujuna Indal Patrara, ripabbulaweng-ngi, riparamatai batu eja enreng-nge peddang-na. Natettong-na Indal Patara ri laleng-na baruka-e, na samanna merra’ riyanjong makkatenni-wi peddangna. Na okkomua ri laleng-na tabo-tabowang-nge. Naiyya ri wettu tettonna Idal Patara.
Tidak ada komentar:
Langganan: Posting Komentar (Atom)
zsm_Latn bug_Latn bug_Latn min_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn ind_Latn ind_Latn